Ráva stuđeanttaid informerema unnimus meari dieđuin, go furkejuvvojit oahppočađahandieđut, mat vuođđuduvvet miehtamii, friddja čuvgehusbarggus čađahuvvon friddjaulbmillaš skuvlemis ja dutkosii doalvvokeahtes skuvlemis

## Rávvaga sisdoallu

Dán áššegirjjis nevvojuvvojit friddja čuvgehusbarggu oahppolágádusaid bajásdoallit sihke oahppolágádusaid bargoveahka miehtama bivdima geavadiin go dieđut furkejuvvojit Koski-diehtofuorkái. Rávvagiid lassin áššegirjái gullá málledieđáhus stuđentii diehtoaddima várás sihke málleskovvi miehtama bivdimii.

## Duogáš

Láhka riikkaviidosaš oahppo- ja dutkkusregistaris addá friddja čuvgehusbarggu bajásdoallái vejolašvuođa furket friddjaulbmillaš ja dutkosii doalvvokeahtes skuvlema čađahandieđuid Oahpahusa ja skuvlema riikkaviidosaš diehtofuorkái (nd. Koski-bálvalus) stuđeantta miehtamiin. Diehtu sáhttá furkejuvvot duššefal, juos čuovvovaš eavttut ollašuvvet:

1. Oahppolágádusa bajásdoalli mearrida fállat vejolašvuođa dieđuid furkemii riikkaviidosaš registarii.
2. Oahppolágádus lea govvidan skuvlema máhttovuđđosaččat ja oahpuid viidodat lea meroštallojuvvon oahppočuokkisin. Govvádus dahkkojuvvo nu ahte dolvojuvvo báikkálaš oahppo- dehe gursaplána Oahpahusráđđehus bajásdoallan ePerusteet-bálvalussii (sámás: eÁkkat-).
3. Oahppolágádus lea plánen govviduvvon skuvlema árvvoštallangeavadiid.
4. Stuđeanta addá miehtama dieđu furkemii go skuvlen álgá. Go gažaldagas lea vuolleahkásaš manná, de miehtama addá máná fuolaheaddji.
5. Oahppolágádusa bajásdoalli árvvoštallá stuđeantta máhtu. Árvvoštallan sáhttá dahkkojuvvot juogo nummáriiguin dehe dađi lági mielde, ahte skuvlen árvvoštallojuvvo leat juogo dohkkehuvvon dehe hilgojuvvon. Juos árvvoštallama boađusin lea hilgut stuđeantta čađaheami, ii čađahandiehtu furkejuvvo riikkaviidosaš diehtofuorkái.

Go dát eavttut ollašuvvet ja skuvlen nohká, de oahppolágádus sirdá dieđuid Oahpahusráđđehusa bajásdoallan Oahpahusa ja skuvlema diehtofuorkká[[1]](#footnote-1) oassin. Sirdojuvvon dieđu oasis Oahpahusráđđehus ja oahppolágádusa bajásdoalli leaba oktasašregistara doallit. Oahpahusráđđehus mearrá dárkileappot friddja čuvgehusbarggu friddjaulbmillaš skuvlema diehtosisdoalus sierra mearrádusain. Oahppolágádusa bajásdoallis oktasašregistara doallin lea ovddasvástádus dieđu riektatvuođas sihke registreren olbmo vuoigatvuođas dieđuid njulgemii.

Sirddehahtti diehtosisdoallu lea oppalaš iešvuođaidis dáfus čuovvovaš:

1. skuvlema namma ja skuvlema viidodat oahppočuokkisin;
2. skuvlema nohkanbeaivi;
3. máhtu árvvoštallan.

Go oahppolágádusa bajásdoalli furke vuosttaš háve stuđeanttas dieđuid, de oahppolágádus galgá furket stuđeanttas čuovvovaš heaggadieđuid:

1. Goargu, ovdanamat
2. Persovdnadovddaldat dehe olbmui, geas ii leat suopmelaš persovdnanummár, stuđeantanummár

Stuđentii duddjojuvvo on. dieđu furkema olis stuđeantanummár, juos dat ii leat ovddežis. Stuđeantanummára duddjomis stuđeanttas furkejuvvojit stuđeantanummárregistarii[[2]](#footnote-2) čuovvovaš dieđut:

1. namma
2. stuđeantanummár
3. persovdnadovddaldat (dušše stuđeantanummár, juos olbmos ii leat persovdnadovddaldat)
4. riikkavulošvuohta
5. sohkabealli
6. eatnigiella
7. dárbbašlaš oktavuohtadieđut

Oahpahusráđđehusa bajásdoallan stuđeantanummárregistara eará dieđut (4-7) lasihuvvojit stuđeanttaide, geain leat persovdnadieđut, automáhtalaččat álbmotdiehtovuogádagas. Dasa, geas ii leat persovdnadovddaldat, oahppolágádusa bajásdoalli galgá dievasmahttit sierra eará dieđuid (4-7) go stuđeantanummár duddjojuvvo. Oahpahusráđđehus neavvu oahppolágádusa bajásdoalli stuđeantanummára duddjomis stuđentii, geas ii leat persovdnadovddaldat.

## Dieđuid geavahanulbmilat ja luobahangeavadat

Friddjaulbmillaš skuvlema čađahandieđuid furkemis oččoduvvo stuđeantta ovddu ollašuvvan nu ahte máhttu dahkkojuvvo oinnolažžan. Oahpahusa ja skuvlema diehtofuorkái furkejuvvon friddja čuvgehusbarggu friddjaulbmillaš skuvlema dieđut leat álgovurrosaččat dušše stuđeantta seasadeamis Oma Opintopolku (sámás: Iežas Oahppobálggis) ‑bálvalusas. Stuđeanta sáhttá bálvalusa geavahettiin ja iežas miehtamiin juohkit diehtofuorkká oahppodieđu goalmmát oassebeliide, ovdamearkka dihte oahppolágádusaide, ovdal čađahuvvon oahpuid buorrin lohkama várás dehe bargoaddái. Stuđeanta juohká dieđuidis nu ahte duddjo Iežas Oahppobálggis -bálvalusas liŋkka, man stuđeanta sáhttá sáddet iežas válljen beallái, gii liŋkka aktiviseredettiin oažžu oidnosii daid dieđuid, maidda stuđeanta mieđiha beassanlági.

Stuđeantta lassin bajábealde namuhuvvon dieđuid gieđahallet Oahpahusráđđehus sihke friddja čuvgehusbarggu oahppolágádusa bajásdoalli. Gieđahallan gullá oktasašregistara bajásdolliid diehtohálddahusláš registara bajásdoallanbargguide. Riikkaviidosaš oahppo- ja dutkkusregistaris addojuvvon lága luobahanparagráfat leat sihkkojuvvon eret lágas. Muhtin eiseválddiin leat dattetge dihto diliin vuoigatvuohta beassat diehtofuorkká dieđuide eará láhkaásaheami vuođul. Dát eiseválddit leat ovdamearkka dihte Statistihkkaguovddáš ja Álbmotealáhatlágádus Kela, Diehtosuodjeásahusa mielde stuđentii ferte addojuvvot diehtu su dieđuid gieđahallamis.

## Dieđuid seailudanáigi

Friddja čuvgehusbarggu friddjaulbmillaš ja dutkosii doalvvokeahtes skuvlema dieđut seailuduvvojit Oahpahusa ja skuvlema diehtofuorkkás bissovaččat, juos stuđeanta ii geavat rievtti 21 artihkkala mielde vuostálastit dieđuidis gieđahallama. Dát dáhpáhuvvá ovdamearkka dihte nu ahte máhcahuvvo addojuvvon miehtan, goas oktasašregisttardoallit eai šat oččole gieđahallat dieđuid 9d § mielde, juos stuđeanttas lea ágga, mii laktása persovnnalaš earenoamáš dillái. Vuolleahkásaš registrerejeddjiid oasis dieđuid gieđahallama sáhttá vuostálastit maid máná fuolaheaddji dehe dán lágalaš ovddasteaddji.

Oahpahusráđđehus dutká miehtama máhcaheami go lea ožžon ilmmuhusa: leago čađahandiehtu adnojuvvon ovdamearkka dihte buorrin lohkama ággan, goas diehtu ii sáhte sihkkojuvvot dievaslaččat, ja juos čađahandieđuin ii leat ávkkástallojuvvon viidáseappot, de johttáhuvvo proseassa, mas Oahpahusráđđehus sihkku dieđuid registaris sihke ilmmuha miehtama máhcaheamis oahppolágádusa bajásdoallái. Dasa lassin oahppolágádusa bajásdoalli nevvojuvvo doaibmabijuin, maid doahttalemiin sihkkarastojuvvo, ahte miehtama máhcaheapmi dieđuid Koski-diehtofuorkkás sihkkuma maŋŋel skuvlendieđut eai šat sirdás gáldovuogádagas Koski-diehtofuorkái. Vaikko čađahandieđut sihkkojuvvojit riikkaviidosaš registaris, de miehtan galgá seailluhuvvot ja dasa merkejuvvot, ahte miehtan dieđuid sirdima várás lea máhcahuvvon. Vaikko čađahandieđut sihkkojuvvojit riikkaviidosaš registaris, de miehtan galgá seailuduvvot ja dasa merkejuvvot, ahte miehtan dieđuid sirdima várás lea máhcahuvvon. Miehtan seailuduvvo bissovaččat.

Dilis, mas oahppolágádusa doaibma nohká dađi lági mielde, ahte registtardoalli barggut eai sirdás nuppi riektepersovdnii, galgá heaiti oahppolágádusa bajásdoalli ilmmuhit miehtama hálddašangeatnegasvuođa sirdáseamis Oahpahusráđđehussii čujuhussii koski@opintopolku.fi ja dárbbašlaš rávven.

## Stuđeantta informeren miehtama bivdima olis

Stuđeantta miehtan addojuvvo dieđuid furkejeaddji oahppolágádusa bajásdoallái skuvlema álggus. Juos stuđeanta lea vuolleahkásaš, miehtama addá stuđeantta fuolaheaddji. Oahppolágádusa bajásdoalli ferte addit ovdal miehtama addima dieđu das, mot diehtofuorkái furkejuvvon dieđut sáhttet gieđahallojuvvot, luobahuvvot ja seailuduvvot. Miehtamis galgá boahtit ovdan, ahte dat lea addojuvvon eaktodáhtolaččat ja namalassii skuvlema oahpuid furkemii. Heaggadieđuid gieđahallamis ja registrerejuvvon olbmo vuoigatvuođain galgá muitaluvvot, go stuđeanta čáliha iežas skuvlemii dehe maŋemusat skuvlema álgima rájes oahppolágádusa bajásdoalli dárkileappot neavvun vuogi mielde.

Miehtan skuvlendieđuid furkemii galgá ožžojuvvot stuđeanttas čálalaš hámis, juogo báber- dehe šleađgahámis. Báhpirii čállojuvvon miehtama addima olis galgá oahppolágádus bajásdoallin sihkkarastit miehtama addi identitehta virggálaš áššegirjjis (pássa dehe persovdnagoarta). Juos miehtan bivdojuvvo digitála hámis, galgá vuogádahkii čálihuvvamis leat anus gievrras iežas identitehta vuosttaš háve čujuheapmi dehe gievrras iežas identitehta čujuheami vuohki. Molssaevttolaččat oahppolágádusa bajásdoalli sáhttá elektrovnnalaš iežas ilmmuheami vuogádagas váldit vuostá miehtama maid almmá gievrras identitehta čujuheami hága, juos stuđeantta identitehta dárkkistuvvo skuvlema álgima olis virggálaš legitimašuvnnas ja ná sihkkarastojuvvo miehtama addi identitehta.

Eurohpa uniovnna diehtosuodjebargojoavku lea addán rávvagiid heaggadieđuid[[3]](#footnote-3) gieđahallamii, mii vuođđuduvvá miehtamii. Vaikko oahppolágádusa bajásdolliid heaggadieđuid gieđahallama gieđahallanvuođđun ii leat miehtan ásahusa 7 artihkkala mielde, muhto almmolaš ovdu, de sáhttet 7 artihkkalis addojuvvon rávvagat adnojuvvot ávkin sula addin.

Go miehtan bivdojuvvo, de galgá giddejuvvot fuomášupmi čuovvovaš áššiide ja fuolahit daid ollašuvvamis.

1. Miehtama addin ferte leat eaktodáhtolaš.
2. Govvádus miehtama vuođul dahkkojuvvon doaibmabijuin galgá leat dárkilit ja čielga gielain govviduvvon.
3. Unnimus meari dieđut diehtoaddimii leat:
	1. Registtardolliid sihke dieđu gieđahalliid nammadeapmi
	2. Miehtama vuođul dahkkojuvvon diehtogieđahallama ulbmiliid govvideapmi
	3. Čoggojuvvon dieđu ja dan gieđahallama govvádus
	4. Čielgasit ovdanbuktojuvvon vejolašvuohta máhcahit miehtama goas beare sihke miehtanmáhcaheami doaibmabiju čielga govvádus
	5. Govvádus vugiin, maiguin registtardoallit ilmmuhit miehtanaddái vejolaš diehtosuođđamiin dehe eará diehtodorvo- dehe diehtosuodjeloavkidemiin.

Bajásdoalli geatnegasvuohtan lea seailudit stuđeanttas ožžojuvvon miehtama bissovaččat. Stuđeanta sáhttá máhcahit miehtamis goas fal. Ilmmuhus miehtama máhcaheamis dahkkojuvvo Oahpahusráđđehusa Iežas Oahppobálggis -bálvalusas dehe čálalaččat eretgeassinskoviin, man oažžunčujuhus gávdno Koski-diehtofuorkká diehtosuodječilgehusain.

Oahpahus- ja kulturministeriija lea buvttadan stuđeanttaid ja vuolleahkásaš oahppi fuolaheddjiid informerema várás vulobeale málledieđáhusa Oahpahusa ja skuvlema riikkaviidosaš diehtofuorkkás friddja čuvgehusbarggu oahppolágádusaid bajásdolliid doarjjan. Deavstta sisdoallu lea čuozihuvvon stuđeanttaide.

## Ráva málledieđáhusa geavahussii

1. Friddja čuvgehusbarggu oahppolágádusa bajásdoalli sáhttá juohkit málledieđáhusa stuđeanttaide ja vuolleahkásaš stuđeanttaid fuolaheddjiide iežan válljen gulahallankanála bakte, omd. elektrovnnalaččat.
2. Bajásdoalli sáhttá geavahit málledieđáhusa dakkáražžan nu ahte sihkku deavsttas badjelmearálaš sisdoaluid. Dárbbu mielde bajásdoalli sáhttá lasihit málledieđáhussii iežas oahppolágádusa cealkagiid, mat laktásit Koski-doibmii.

## Doaibmaráva fiskes merkejuvvon deavsttaid buohta

* vállje deakstamolssaeavttuin friddja čuvgehusbarggu oahppolágádussásat heivvolaččamusa ja
* sihkko badjelmearálaš deavstta sihke rávvaga, mii laktása dekstii.

### Diehtoaddinskovi málle miehtama bivdima ollái:

**Riikkaviidosaš oahppo- ja dutkkusregistariid Koski-diehtofurkii sáhttet furkejuvvot friddja čuvgehusbarggus háhkkojuvvon máhtu oahppočáđahandieđut**

x.x.20xx (dievasmahte beaivemeari)

Oahppolágádus (dievasmahte oahppolágádusa nama) lea mearridan fállat (gurssa/oahppoollisvuođa namma) oasseváldiide vejolašvuođa furket čađahandieđu riikkaviidosaš Oahpahusa ja skuvlema diehtofuorkká oassin (Koski-bálvalus).

Skuvlema čađahandieđuid furkemiin oččoduvvo stuđeantta ovddu ollašuvvan nu ahte máhttu dahkkojuvvo oinnolažžan. Koski-diehtofuorkái furkejuvvon friddja čuvgehusbarggu friddjaulbmillaš oahpuid dieđut leat vuosttaš sajis dušše stuđeantta seasadeamis Iežas Oahppobálggis-bálvalusas. Stuđeanta sáhttá bálvalusa geavahemiin ja iežas miehtamiin juohkit diehtofuorkká oahppodieđu goalmmát oassebeliide.

Čađahandieđu furken dahkkojuvvo dušše, juos stuđeanta háliida ieš dán ja addá dasa miehtama čálalaččat. Miehtan dehe čađahandieđu furken ii leat gáibádus skuvlemii oassálastimii. (Gurssa/oahppoollisvuođa namma/oahppočuoggáid mearri) árvvoštallankritera lea (dohkkehuvvon/hilgojuvvon DEHE nummárceahkkálasain X-XX) Juos stuđeanta oažžu hilgojuvvon árvvoštallama, čađaheami dieđut eai dolvojuvvo riikkaviidosaš registara oassin, vaikko miehtan dieđuid sirdimii livččii addojuvvon.

Oahppolágádus dahká čuovvovaš doaibmabijuid, juos lea ožžon miehtama stuđeanttas:

* Árvvoštallá stuđeantta čađaheami maŋemusat go gursa dehe oahppoollisvuohta nohká
* Sirdá stuđeantta čađahandieđu Oahpahusa ja skuvlema registara oassin
* Furke stuđeantta addin miehtama bissovaččat

#### Maid dieđuid čađahandieđu furkema olis gieđahallojuvvojit?

Oahppolágádus (dievasmahte oahppolágádusa nama) furke stuđeantta miehtamiin čuovvovaš dieđuid Koskii:

1. skuvlema namma ja skuvlema viidodat;
2. skuvlema nohkanbeaivi;
3. máhtu árvvoštallan.

Stuđeanta, dehe vuolleahkásaš stuđeanta beales fuolaheaddji, addá čálalaš miehtamis dieđuid furkema várás sisačáliheami olis dehe maŋemusat go skuvlen álgá oahppolágádusa bajásdoalli dárkileappot neavvun vuogi mielde. (lea vejolaš lasihit liŋkka oahppolágádusa bajásdoalli jv. neavvumii)

Oahppolágádusa (dievasmahte oahppolágádusa nama) furken dieđuid lassin Oahpahusráđđehus furke stuđeanttas stuđeantanummára gáibidan dieđuid Koski-registara bajásdoalli rollas. Stuđeantanummár lea Oahpahusráđđehusa addin bissovaš dovddaldat, mii adnojuvvo olbmo spesifiseremii Oahpahusráđđehusa bálvalusain. Stuđeantanummáris mearriduvvo riikkaviidosaš oahppo- ja dutkkusregisttarlágas (3 §). Stuđeantanummára ráhkadeamis stuđeanttas furkejuvvojit stuđeantanummárregistarii[[4]](#footnote-4) čuovvovaš dieđut:

1. namma
2. stuđeantanummár
3. persovdnadovddaldat
4. riikkavulošvuohta
5. sohkabealli
6. eatnigiella
7. dárbbašlaš kontáktadieđut

Stuđeantta persovdnadovddaldaga bakte riikkavulošvuođa, sohkabeali, eatnigiela, ruovttugieldda ja kontáktadieđuid áigedássásaš dieđut áigeguovdilastojuvvojit Digi- ja álbmotdiehtovirgedoaimmahagas. Persovdnadovddaldahis olbmo buohta oahppolágádus furke olbmo riikkavulošvuođa, sohkabeali ja eatnigiela stuđeantanummárregistarii.

[Čále dása oahppolágádusa nama] bajásdoalli [čále dása oahppolágádusa bajásdoalli nama] fállá vejolašvuođa furket friddja čuvgehusbarggus háhkkojuvvon máhtu oahppočađahandieđu Koski-registarii X.X.20XX rájes. (dievasmahte beaivemeari)

#### Registtardoallit

Oahpahusa ja skuvlema diehtofuorkká oktasašregisttardoallin friddja čuvgehusbarggu friddjaulbmillaš dieđuid oasis leat Oahpahusráđđehus ja friddja čuvgehusbarggu oahppolágádusaid bajásdoallit. Oahpahusráđđehusa kontáktašleađgaboasta registtaráššiin lea koski(at)opintopolku.fi, ja diehtosuodječilgehus doallá sisttis áigedássásaš dieđu Oahpahusráđđehusa diehtosuodje- ovddasvástideaddjis: <https://opintopolku.fi/wp/tietosuojaseloste/koski-palvelun-tietosuojaseloste/>

Oahppolágádusa bajásdoalli namma diehtosuoji ovddasvástideaddjin doaibmá namma, kontáktadieđut. Registtardoallin doaibmi oahppolágádusa bajásdoalli lea ovddasvástideaddjin das, ahte furke dieđuid riikkaviidosaš diehtofuorkái ja ahte dieđut leat riekta ja áigedássásaččat.

#### Mii lea Oahpahusa ja skuvlema riikkaviidosaš diehtofuorká (Koski)?

Oahpahusa ja skuvlema riikkaviidosaš diehtofuorká (Koski) lea álbmotlaš diehtofuorká, masa gullevaš dieđut leat govviduvvon registara diehtosuodječilgehusas[[5]](#footnote-5). Diehtofuorkkás mearriduvvo lága riikkaviidosaš oahppo- ja dutkkusregistara (884/2017) nuppi kapihttalis. Oahpahusa ja skuvlema diehtofuorkká oktasašregisttardoallin friddja čuvgehusbarggu friddjaulbmillaš skuvlema čađahandieđuid oasis doibmet Oahpahusráđđehus ja friddja čuvgehusbarggu oahppolágádusa bajásdoallit. Koski-bálvalusa bajásdoallama ovddasvástádus lea Oahpahusráđđehusas.

Ulbmilin oahppočađahemiid furkemis riikkaviidosaš registarii lea oažžut friddja čuvgehusbarggus háhkkojuvvon eará go dutkkusulbmillaš máhttu oinnolažžan. Friddjaulbmillaš dutkosii doalvvokeahtes stuđeren, mii ordnejuvvo friddja čuvgehusbarggus, buktá oasseváldiide máŋggalágán bargoeallimis ja friddjaáiggis dárbbašlaš máhtu, man dovdáma ja dovddasteami registariin viggojuvvo buoriduvvot. Koski-diehtofuorkái friddja čuvgehusbarggus furkenvuloš oahppočađahandieđut eai prinsihpas geavahuvvo lágas mearriduvvon eiseváldebargguid dikšumii, hálddahusa doaimma beavttálmahttimii, friddja čuvgehusbarggu gárgedeapmái ja mearrádusdahkamii sihke friddja čuvgehusbarggu árvvoštallamii, merket statistihkkii, čuovvumii ja dutkamuššii. Diehtofuorkká dieđut leat olbmui alccesis geavaheamis Iežas Oahppobálgá Iežas oahppočađaheamit -bálvalussan (<https://opintopolku.fi/oma-opintopolku/>).

Riikkaviidosaš oahppo- ja dutkkusregistaris addojuvvon lága mielde friddja čuvgehusbarggus addojuvvon lágas dárkkuhuvvon oahppolágádusa bajásdoalli ferte furket dohkkehuvvon oahppočađahandieđu riikkaviidosaš diehtofuorkái, juos oahppolágádusa bajásdoalli lea mearridan fállat diehtofuorkái furkema skuvlemii oassálasti stuđeanttaide ja stuđeanta miehtá dieđuid furkemii. Oahppolágádusa bajásdoalli namma mearrida, man skuvlemii ja man rájes dat fállagoahtá furkenvejolašvuođa.

#### Dieđuid luobaheapmi ja stuđeantta vejolašvuohta hálddašit dieđuid

Miehtama vuođul friddja čuvgehusbarggu čađahandieđuide, mat furkejuvvojit riikkaviidosaš diehtofuorkái, eai guoskaduvvo riikkaviidosaš oahppo- ja dutkkusregistariin addojuvvon lága (884/2017) dieđu luobahannjuolggadusat. Dán lági mielde dieđut eai sáhte luobahuvvot diehtofuorkálága vuođul muđuid go stuđeantta iežas doaimma mielde. Stuđeanta sáhttá Iežas Oahppobálggis -bálvalusas seasadit iežas skuvlendieđuid sihke sáddet dieđuid goalmmát oasseballái, juos ieš nu háliida.

Dát dahkkojuvvo Iežas Oahppobálggis -bálvalusas dađi lági mielde, ahte stuđeanta duddjo hyperliŋkka ja sádde dan ovddos iežas válljen kontáktaolbmui, gii liŋkka aktiverema olis (coahkkalemiin) oaidná stuđeantta válljen skuvlendieđuid. Stuđeanta sáhttá sáddet liŋkka diehtofuorkká iežas dihto oahppočađahemiide ovdamearkka dihte oahppolágádussii dehe bargoaddái. Stuđeanta sáhttá maid sihkkut liŋkka eret bálvalusas ja ná váikkuhit dieđuid luobaheapmái. Geavadis liŋkka sihkkun sihkkarastá dan, ahte goalmmát oassebealli ii šat beasa geahččat luobahuvvon dieđuid.

Juos stuđeanta háliida atnit ávkki iežas oahppočađahandieđuin nuppi oahppolágádusas, stuđeanta galgá ieš fuolahit dieđuid luobaheamis, daningo oahppobagadallis ii leat automáhtalaččat vuoigatvuohta beassat seasadit stuđeantta friddja čuvgehusbarggus čađahan, Koski-bálvalussii furkejuvvon oahppočađahandieđuid. Dasa lassin stuđeanta sáhttá das maŋásge bivdit oahpahagas duođaštusa friddja čuvgehusbarggus čađahuvvon skuvlemis.

Stuđeanta sáhttá addit bálvalusas maid iežas miehtama dieđuid luobaheapmái goalmmát oassebeallái, mainna Oahpahusráđđehusain lea dieđuid luobahansoahpamuš. Juos mange luobaheapmái ii mihttojuvvo, dieđut leat riikkaviidosaš oahppo- ja dutkkusregistaris addojuvvon lága mielde dušše olbmo iežas, dieđuid furken oahppolágádusa bajásdoalli ja diehtofuorkká bajásdoalli Oahpahusráđđehusa sadjagasas. Eiseválddis lea dattetge dihto diliin vuoigatvuohta Koski-diehtofuorkká dieđuide eará láhkaásaheami vuođul. Ovdamearkka dihte Statistihkkaguovddážis lea statistihkkalága (280/2004) ja Álbmotealáhatlágádusas oahppodoarjjalága (65/1994) vuođul vuoigatvuohta oažžut diehtofuorkkás dieđuid, maidda dain lea vuoigatvuohta oažžut oahppolágádusa bajásdoallis.

Dasa lassin Koski-bálvalusa bajásdoallamii ja gárgedeapmái oassálasti bálvalusfállit (heaggadieđuid gieđahallit) besset seasadit Koski-bálvalussii gullevaš heaggadieđuid diehtofuolahusbargguin, mat laktásit Oahpahusráđđehusa registtardoalli bargguide.

#### Heaggadieđuid seailudanáigi

Álginsadjin lea, ahte friddja čuvgehusbarggus háhkkojuvvon oahppočađahandiehtu seailuduvvo Oahpahusa ja skuvlema diehtofuorkkás bissovaččat. Stuđeanta sáhttá dattetge hálos mielde bivdit dieđu sihkkuma nu ahte máhcaha muhtin skuvlema várás addin miehtamis goas beare. Miehtama máhcaheapmi dahkkojuvvo nu ahte ilmmuhuvvo miehtama máhcaheamis Oahpahusráđđehussii Iežas Oahppobálggis -bálvalusa bakte. Juos oahppočađaheapmi ii leat geavahuvvon omd. máhtu dovdámii ja dovddasteapmái oahppolágádusas dehe bargoohcamis dehe ovddu oažžumii, Oahpahusráđđehus álggaha čađaheami máhcaheami go oažžu gohččosa dieđuid sihkkuma várás. Juos oahppočađahemiin lea ávkkástallojuvvon ovdal namuhuvvon vuogi mielde, ii sihkkun leat šat vejolaš. Stuđeantanummár sihke dat spesifiserejeaddji dovddaldatdieđut, maid vuođul stuđeantanummár lea addojuvvon, seailuduvvo goitge álohii bissovaččat. Dasa lassin Oahpahusráđđehus ilmmuha miehtama máhcaheamis oahppolágádusa bajásdoallái, gii merke iežas oažžun miehtama dieđu máhcaheamis.

#### Registrerejuvvon olbmo vuoigatvuođat

Stuđeanttas lea vuoigatvuohta oažžut dieđu iežas heaggadieđuid gieđahallamis sihke oaidnit Oahpahusa ja skuvlema diehtofuorkái furkejuvvon heaggadieđuid (Diehtosuodjeásahus, 15 artihkal), vuoigatvuohta diehtofuorkái merkejuvvon dieđuid njulgemii (16 artihkal) sihke heaggadieđuid gieđahallama ráddjemii (18 artihkal). Stuđeanttas lea dasa lassin vuoigatvuohta vuostálastit dieđuid gieđahallama diehtosuodjeásahusa artihkkala 21 mielde ja máhcahit iežas addin miehtama Riikkaviidosaš oahppo- ja dutkkusregistariid (884/2017) lága 9 d § vuođul sihke vejolaččat vuoigatvuohta dieđuid sihkkumii diehtosuodjeásahusa 17 artihkkala vuođul. Dasa lassin registrerejuvvon stuđeanttas lea vuoigatvuohta guoddalit diehtosuodjeáittardeaddjái. Seamma vuoigatvuođat gusket maid vuolleahkásaš stuđeantta fuolaheaddji. Dárkilit rávvagat vuoigatvuođaid ollašuhttima várás gávdnojit diehtosuodječilgehusas, gč. báikkis lassidieđut.

#### Lassidieđut

* Registrerejuvvon olbmuid informeren: dievasmahte dása iežat gieldda/gieldaovttastumi/priváhta bálvalanbuvttadeaddji fierbmebálvalusa ded. kanála čujuhusa, mas materiálat (omd. diehtosuodječilgehus) registrerejuvvon olbmuid diehtoaddimii gávdnojit.
* Álbmotlaš dutkkus- ja oahppočađahandieđuid Koski-diehtofuorká Oahpahusráđđehusa fierbmebálvalusas: <https://www.oph.fi/fi/palvelut/koski-tietovaranto>
* Koski-diehtofuorkká diehtosuodječilgehus: <https://opintopolku.fi/wp/tietosuojaseloste/koski-palvelun-tietosuojaseloste/>
* Stuđeantanummárregistara diehtosuodječilgehus: <https://opintopolku.fi/wp/tietosuojaseloste/oppijanumeronrekisterin-tietosuojaseloste/>
* Láhka riikkaviidosaš oahppo- ja dutkkusregistariin (884/2017): <https://www.finlex.fi/fi/laki/ajantasa/2017/20170884>
* Láhka friddja čuvgehusbarggus (632/1998): <https://www.finlex.fi/fi/laki/ajantasa/1998/19980632>

### Málleskovvi miehtama ovdanbuktima várás

**MIEHTAN Friddja čuvgehusbarggu skuvlema čađahandieđuid furken Koski-registara oassin**

Lean oahppahuvvan dán miehtama olis addojuvvon diehtoaddindieđáhussii ja ožžon dárbahassii olu dieđu čađahandieđuid furkemis, dasa laktáseaddji heaggadieđuid gieđahallamis sihke vugiin, maiguin sáhtán hálddašit čoggojuvvon dieđu sihke vuostálastit dieđu gieđahallama. Mun lean ožžon maid čielgasánat rávvagiid das, mot sáhtán máhcahit miehtama dieđuid gieđahallamii sihke maiguin eavttuiguin dieđut sáhttet sihkkojuvvot registtardoalli registariin.

Mun ipmirdan, ahte čađahandieđuid furken lea eaktodáhtolaš. Mus lea vuoigatvuohta, goas beare skuvlema áigge dehe dan maŋŋel máhcahit miehtama ilmmutkeahttá ákka (oahppolágádusa namma). Ipmirdan, ahte mu biehttaleapmi dehe miehtama máhcaheapmi ii váikkut iežan oažžun skuvlemii iige munnje šatta mihkkege áruid, juos in atte miehtama dehe máhcahan dan maŋŋel.

Mun lean ožžon dieđu, mii laktása miehtamii (oahppolágádusa namma) ja mus lea leamaš dárbahassii áigi árvvoštallat miehtama addima dieđuid furkema várás.

Go vuolláičálán miehtanskovi, de dohkkehan iežan heaggadieđuid gieđahallama miehtama olis addojuvvon govvádusa mielde ja mii nohká čađahandieđuid furkemii Koski-registara oassin.

☐ Juo

Mieđan dasa, ahte (oahppolágádus) ja Oahpahusráđđehus gieđahallet čuovvovaš dieđuid dego diehtoaddinskovis lea govviduvvon:

1. skuvlema namma ja skuvlema viidodat;
2. skuvlema nohkanbeaivi;
3. máhtu árvvoštallan.

SIHKE stuđeantanummárregistara gáibidan dieđut:

1. namma
2. stuđeantanummár
3. persovdnadovddaldat
4. riikkavulošvuohta
5. sohkabealli
6. eatnigiella
7. dárbbašlaš kontáktadieđut

Ipmirdan, ahte dieđuid furkema maŋŋel sáhtán hálddašit skuvlendieđuidan Iežas Oahppobálggis -bálvalusas čujuhusas <https://opintopolku.fi/oma-opintopolku/>, mas sáhtán maid máhcahit dáinna skoviin iežan addin miehtama.

☐ Juo

**Vuolláičállosiinnán váfistan, ahte dohkkehan bajábealde namuhuvvon dieđuid gieđahallamiid eaktodáhtolaččat ja ahte munnje lea addojuvvon dieđut gieđahallamis gokčevaččat. Vuolláičállima olis oahppolágádusa bajásdoalli lea dárkkistan identitehta virggálaš áššegirjjis (pássa dehe persovdnagoarta).**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vuolláičálus*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Beaivemearri*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Nammačielggadus*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Persovdnadovddaldat*

***Miehtan vuostáváldon***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Miehtama vuostáváldi vuolláičálus*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Nammačielggadus*

Miehtan furkejuvvo (Oahppolágádusa bajásdoalli) beales bissovaččat. Juos stuđeanta máhcaha iežas addin miehtama, miehtanskovvái merkejuvvo diehtu miehtama máhcaheamis.

|  |  |
| --- | --- |
|  |   |
|  |   |
|  |   |

1. <https://opintopolku.fi/wp/tietosuojaseloste/koski-palvelun-tietosuojaseloste/> [↑](#footnote-ref-1)
2. <https://opintopolku.fi/wp/tietosuojaseloste/oppijanumeronrekisterin-tietosuojaseloste/> [↑](#footnote-ref-2)
3. <https://ec.europa.eu/newsroom/article29/item-detail.cfm?item_id=623051> [↑](#footnote-ref-3)
4. <https://opintopolku.fi/wp/tietosuojaseloste/oppijanumeronrekisterin-tietosuojaseloste/> [↑](#footnote-ref-4)
5. <https://opintopolku.fi/wp/tietosuojaseloste/koski-palvelun-tietosuojaseloste/> [↑](#footnote-ref-5)